— Рыхтуючы юбілейныя імпрэзы, у першую чаргу мы ставілі перад сабою пытанне: чым можна “зачапіць” сучаснікаў? — кажа першы намеснік начальніка ўпраўлення культуры Гомельскага аблвыканкама Вольга АНТОНЕНКА, якая курыруе “культурны” складнік святкавання па ўсёй вобласці. — Адных слоў, нават самых шчырых і прачулых, сёння ўжо замала. Так, для франтавікоў яны насычаны жыццёвым зместам і абуджаюць уласныя ўспаміны. Але моладзі згадваць няма чаго. Таму шукаць новыя выяўленчыя сродкі нас прымушае само жыццё.